《刘文潜来》
宋代·晁公溯

虚亭布雨润，高林来风声。之子适过我，气与秋争清。

胸次冰壶适，舌端河汉倾。仰摩玉宇苍，真是金天晶。

使我簿书中，无复俗氛生。惜哉不可留，膏车明遂行。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。